Муса Җәлил һәйкәле (Түбән Варта)

Муса Җәлилгә һәйкәл  Хант-Манси — Югра автономияле округы Түбән Варта шәһәрендә Об елгасы яр буенда урнашкан.
Түбән Варта шәһәренең 35 еллыгына ачылган.

 Тарих 
200px|thumb|right|Һәйкәлнең уңнан күренеше
2007 елның 25 сентябрендә Түбән Варта шәһәрендә  Октябрьгә 60 ел урамында ачылган. Советлар Берлеге Каһарманы, Ленин премиясе лауреаты Муса Җәлилгә һәйкәл ачу инициативасы белән Түбән Варта татарларының иҗтимагый оешмасы «Мирас» Үзәге чыккан була.

Һәйкәлнең авторы — Мәхмүт Гасыймов, ССРБ рәссамнар берлеге әгъзасы (1977), ТР атказанган сәнгать эшлеклесе (2008).

 Сыйфатлама 
Һәйкәл җир өслегеннән биш рәт баскыч ясап күтәртелгән, куб шәкелендәге мәрмәр , Об елгасына арты белән бастырылган шагыйрьнең бронза бюстыннан, ян-якка урнаштырылган, ачып куелган китап битләренә охшатып ясалган мәрмәр катыш бетон диварлардан гыйбарәт. Бюст астындагы аслыкта Советлар Берлеге Каһарманының Алтын йолдыз медале сурәте һәм  русча язу урнаштырылган:
Герой Советского Союза Муса Джалиль

Арткы диварларга беркетелгән тимер табличкаларга алтынланган хәрефләр белән русча (уңда) һәм татарча (сулда) Муса Җәлилнең «Җырларым» шигыреннән  юллар язылган:

Үлгәндә дә йөрәк туры калыр
Шигъремдәге изге антына.
Бар җырымны илгә багышладым,
Гомремне дә бирәм халкыма.

И перед смертью – никому в угоду
Не нарушу клятву свою.
Песнь свою я посвятил народу,
Жизнь свою народу отдаю. 

 Сылтамалар 
 Митинг и торжественная церемония возложения цветов к памятнику М. Джалилю
 Минем шәһәрем (презентация)
 Памятник татарскому поэту Мусе Джалилю 

 Искәрмәләр 

Төркем:Әлифба буенча һәйкәлләр
Төркем:Түбән Варта һәйкәлләре
Төркем:Муса Җәлилгә һәйкәлләр